<classify> JESHI la Polisi mkoani Pwani linamsaka Alex Makaptura kwa tuhuma za wizi wa ngombe, mali ya mfugaji mkazi wa Pongwe Musungura wilaya ya Chalinze Wilaya ya Bagamoyo, Makundi Steti 49.Mfugaji huyo ameibiwa ngombe 21 wenye thamani ya Sh milioni 5.2 waliokuwa malishoni.Aidha, mtuhumiwa huyo alikutwa na ngombe wengine 40, ambao walikutwa wakiwa na alama mbalimbali ikiwa inaashiria kuwa ni wa wizi.Hayo yalisemwa mjini Kibaha na Kamanda wa Polisi Mkoa wa Pwani, Wankyo Nyigesa. Kwamba mtuhumiwa huyo alitoroka baada ya kugundua anatafutwa na polisi.Nyigesa alisema tukio hilo ni la Aprili 27 na baada ya kufuatilia walikamata gari namba T576DEQ aina ya Toyota Hiace, ambapo walimkuta Emanuel Jonas 22 akiwa na nyama ya ngombe wawili waliochinjwa waliodhaniwa kuibiwa na alikiri kuuziwa na mtuhumiwa.Tulipofika nyumbani kwa mtuhumiwa alitoroka na tuliwakuta ngombe hao majike yakiwa 18, madume mawili na ndama wa rika mbalimbali 20 na tulibaini kuwa ngombe hawa waliibiwa maeneo mbalimbali, alisema Nyigesa.Alisema kuwa katika mahojiano, walifanikiwa kumkamata Shaban Kitanga, mkazi wa Manga wilaya ya Handeni mkoa wa Tanga kwa tuhuma ya kuhusika na tukio hilo la wizi wa ngombe hao 40.Ngombe hao 40 ambao walikutwa na alama tofauti kuashiria kuwa si mali ya mtu mmoja na walipelekwa kwenye Ranchi ya Taifa ya Ruvu ili waweze kutambuliwa na wahusika, alisema Nyigesa.Aliwataka watu waliowahi kuibiwa ngombe wao, kufika jeshi la polisi ili waonyeshwe ngombe hao na kuwatambua.Alitaka wananchi waendelee kutoa taarifa za uhalifu ili hatua za kisheria ziweze kuchukuliwa.  <topic>: KITAIFA 